CELEX: 32011R0316
Language: et
Date: 2011-03-30 00:00:00
Title: Komisjoni määrus (EL) nr 316/2011, 30. märts 2011 , teatavate kaupade klassifitseerimise kohta kombineeritud nomenklatuuris

1.4.2011   
            
            
               ET
            
            
               Euroopa Liidu Teataja
            
            
               L 86/61
            
         KOMISJONI MÄÄRUS (EL) nr 316/2011,
   30. märts 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. märts 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Lahtikäiva madeliga kasutatud väikeveok (pikap) inimeste ja kaupade veoks (nn mitmeotstarbeline sõiduk), 3 200 cm3 diiselmootoriga, automaatkäigukastiga, neljarattaveoga (4 × 4) ja teljevahega 320 cm.
                  Sellel on
                  
                              —
                           
                           
                              neljaukseline salong, milles on kaks rida istmeid, juhiga kokku viie inimese jaoks. Salongi sisseseade on luksuslik, elektriliselt reguleeritavate nahkistmetega, kolmepunktiliste turvavöödega ka juhiistme taga, elektriliselt reguleeritavate akende ja kliimaseadmega. Sõidukis on raadiovastuvõtja, raadionavigatsioonisüsteem ja CD/DVD-mängija;
                           
                        
                              —
                           
                           
                              avatud kaubaruum sisepikkusega 156 cm. Kaubaruumi küljed ja tagaluuk on kõrgusega 50 cm. Külgedel on fiksaatorid koorma kinnitamiseks. Tagaluugi avamise ja lisapiirde paigaldamisega saab kaubaruumi pikendada 206 cm-ni.
                           
                        
               
                  8703 33 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8703, 8703 33 ja 8703 33 90 sõnastusega.
                  Arvestades sõiduki objektiivsete omaduste tervikust ja väliskujust tulenevat otstarvet, mille kohaselt sõiduk on ette nähtud peamiselt inimeste veoks, ei või seda kaubaveo mootorsõidukina klassifitseerida rubriiki 8704. Kaubaruumi põranda maksimaalne pikkus on piiratud külgpiirete ja tagaluugiga, kui tagaluuk on suletud. (Vt ka HSi selgitavad märkused, rubriik 8703 ja kombineeritud nomenklatuuri selgitavad märkused, rubriik 8703).
                  Sõiduk tuleb seepärast klassifitseerida CN-koodi 8703 33 90 alla kui kasutatud mootorsõiduk, mis on ette nähtud peamiselt inimeste veoks.